Crna Gora

Adresa: Rimski trg 46,

81000 Podgorica, Crna Gora

tel: +382 20 482 109

fax: +382 20 234 306

www.gov.me/mpsv

Ministarstvo poljoprivrede,

šumarstva i vodoprivrede

**Broj: 05-307/22-3531/4**

**19. april 2022. godine**

Na osnovu čl. 2 i 3 Uredbe o uslovima, načinu i dinamici sprovođenja mjera agrarne politike za 2022. godinu – Agrobudžet („Službeni list CG“, broj 23/22, 39/22) – mjera 3.3 Program mjera kontrole kvaliteta proizvoda Ministarstvo poljoprivrede, šumarstva i vodoprivrede donosi

**ODLUKU**

**O odabiru kontrolnog tijela organske proizvodnje i šema kvaliteta (oznaka porijekla; geografskih oznaka, naziva garantovano tradicionalnog specijaliteta i oznaka „Viši kvalitet“) za 2022. Godinu**

I

Ovom odlukom vrši se odabir Društva za kontrolu i izdavanje sertifikata iz organske poljoprivrede i šema kvaliteta (oznaka porijekla; geografskih oznaka, naziva garantovano tradicionalnog specijaliteta i oznaka „Viši kvalitet“) za 2022. godinu .

Dodjeljuju se sredstva u ukupnom iznosu od 72.867,44 eura za realizaciju Javnog poziva.

**II**

Javnim pozivom se opredjeljuju sredstva za finansiranje operativnih troškova kontrolnog tijela, a u cilju da poljoprivredni proizvodi koji se stavljaju u promet budu pod odgovarajućim vidovima nadzora i kontrole kvaliteta. Ministarstvo poljoprivrede, šumarstva i vodoprivrede će nakon objavljivanja odluke pristupiti sklapanju ugovora sa kontrolnim tijelom koje ispunjava predviđene uslove po Javnom pozivu i istom će biti sredstva za finansiranje operativnih troškova kontrolnog tijela. Ugovorom će se takođe definisati prava i obaveze ugovornih strana.

**III**

Ova odluka objaviće se na internet stranici Ministarstva poljoprivrede, šumarstva i vodoprivrede.

**OBRAZLOŽENJE**

Ministarstvo poljoprivrede, šumarstva i vodoprivrede je 29. marta 2022. godine raspisalo Javni poziv za odabir kontrolnog tijela organske proizvodnje i šema kvaliteta (oznaka porijekla; geografskih oznaka, naziva garantovano tradicionalnog specijaliteta i oznaka „Viši kvalitet“) za 2022. godinu.

Predmet Javnog poziva bio je odabir kontrolnog tijela organske proizvodnje i šema kvaliteta u skladu sa članom 29 Zakona o organskoj proizvodnji („Službeni list CG“, broj 56/13) i članom 62 Zakona o šemama kvaliteta poljoprivrednih i prehrambenih proizvoda („Službenom listu CG“, broj 22/17). Javnim pozivom defiinisani su uslovi, kriterijumi, način prijavljivanja, rokovi za podnošenje prijava, procedura realizacije Javnog poziva kao i visina sredstva koja se opredjeljuje za finansiranje operativnih troškova kontrolnog tijela, a u cilju da poljoprivredni proizvodi koji se stavljaju u promet budu pod odgovarajućim vidovima nadzora i kontrole kvaliteta, kako je pomenutim zakonima predviđeno.

Ministarstvo poljoprivrede, šumarstva i vodoprivrede donijelo je Rješenje o obrazovanju Komisije za odabir kontrolnog tijela organske proizvodnje i šema kvaliteta (oznaka porijekla; geografskih oznaka, naziva garantovano tradicionalnog specijaliteta i oznaka „Viši kvalitet“) za 2022. godinu br. 05-307/22-3531/2 od 14.04.2022. godine. Zadaci Komisije su: pregled pristiglih prijava i razmatranje istih koji su dostavljeni po Javnom pozivu za odabir kontrolnih tijela organske proizvodnje i šema kvaliteta (oznaka porijekla; geografskih oznaka, naziva garantovano tradicionalnog specijaliteta i oznaka „Viši kvalitet“) za 2022. godinu.

Uvidom u dostavljenu dokumentaciju po Javnom pozivu, Komisija je zapsnikom br. 05-307/22-3531/3 od 15.04.2022. godine konstatovala da je pristigla jedna prijava od strane Društva za kontrolu i izdavanje sertifikata iz organske poljoprivrede Monteorganice d.o.o. zavedena pod brojem 05-307-22-351/1 od 12. aprila .2022. godine. Nakon izvršene administrativne provjere dostavljene prijave, Komisija je utvrdila da ista ispunjava uslove, propisane Javnim pozivom u skladu sa članom 29 Zakona o organskoj proizvodnji („Službeni list CG“, broj 56/13) i članom 62 Zakona o šemama kvaliteta poljoprivrednih i prehrambenih proizvoda („Službenom listu CG“, broj 22/17) i shodno tome dala predlog za odabir istog.

**Pravna pouka**: Protiv ovog rješenja može se podnijeti tužba Upravnom sudu u roku od 20 dana od dana donošenja ovog rješenja.

 **MINISTAR**

 **mr Aleksandar Stijović**